Potrivit comunicatului emis de minister, ministrul a făcut referire la cele mai recente date ale Oficiului Central de Statistică al Ungariei, precizând că, deşi anul trecut a fost un an destul de dificil pentru economia mondială, economia ungară a reuşit să stabilească noi recorduri uriaşe.
El a subliniat: în 2023 Ungaria a doborât recordul de exporturi, deoarece nu a exportat niciodată atât de mult ca anul trecut, când volumul exporturilor a ajuns la 149,2 miliarde de euro, în creştere cu 4,7% faţă de anul precedent.
Ministrul a menţionat că performanţa exporturilor are o importanţă critică pentru succesul economiei ungare.
El a subliniat că, deşi Ungaria se află pe locul 95 în lume în privinţa populaţiei, ea este deja pe locul 33 în ceea ce priveşte performanţa la export, ceea ce, în opinia sa, reprezintă o realizare fantastică.
"Iar ceea ce este probabil o veste şi mai bună: balanţa comerţului exterior a înregistrat un excedent fantastic de 3480 de miliarde de forinţi (8,8 miliarde de euro). Acesta înseamnă că exporturile au fost cu atât mai mari decât importurile, altfel spus economia ungară a realizat practic un profit de 3480 de miliarde de forinţi în comerţul exterior" – a declarat Péter Szijjártó.
"Aşa ceva nu s-a mai întâmplat până acum. Este o cifră foarte importantă, deoarece înseamnă practic recuperarea într-un singur an a pierderii comerţului exterior în 2022, cauzată de creşterea vertiginoasă a preţurilor la energie.
"Felicitări, Ungaria! Felicitări tuturor ungurilor! Felicitări tuturor companiilor care activează în Ungaria. Este un succes al tuturor, acest record fantastic al exporturilor realizate anul trecut" – a spus ministrul.